kardosdrur/scandi-wiki huggingface dataset:
Ove Boldt

Ove Boldt (20. maj 1905 i Horsens – 10. februar 1969 i Horsens) var en dansk arkitekt, der primært har sat sit præg på Horsens.

Han var søn af snedkermester Fritz Boldt og Anna Jørgensen, blev tømrersvend 1924, gik på Teknisk Skole 1926-30, blev optaget på Kunstakademiets Arkitektskole juni 1930 og tog afgang januar 1936. Han var elev af Kaj Gottlob og Ivar Bentsen. Han modtog stipendium fra K.A. Larssens Legat 1936 og var på rejser i samme år til England, Frankrig, Italien, Tyskland og Østrig. Han var i tiden 1937-40 hvert år på studierejse til Italien, særligt Sicilien.

Boldt var medlem af Censurkommiteen for Charlottenborg (1934), medlem af Akademisk Arkitektforenings Organisationsudvalg fra 1942 og lærer ved Horsens Tekniske Skole fra 1943.

Han udstillede på Charlottenborg Forårsudstilling 1934-35 og 1940, Snedkerlavets Møbeludstilling og på Svensk-dansk Arkitekturudstilling, Stockholm 1942.

Han forblev ugift.

Værker 
 En sommerlejr af træ i Lystrup Skov (1931)
 4. Maj Kollegiet, Geneesgade, Horsens (1949)
 Alderdomshjem i Bryrup (1950-51)
 Aldersrenteboliger ved Sundvej, Horsens (1948-54)
 3 villaer på Hattingvej, Horsens (1955)
 Tilbygning til Horsens Tekniske Skole, Amaliegade (1956)

Projekter og konkurrencer 
 Projekt til kirke i Århus (2. præmie 1933)
 Projekt til Aalborg Kunstmuseum (1. præmie 1937, sammen med Knud Dam)
 Projekt til Århus Rådhus (indkøbt 1931)
 Projekt til en kirke i København (3. præmie 1939, sammen med Knud Dam)
 Forslag til en kirke i Munkebjergkvarteret i Odense (2. præmie 1942, sammen med Knud Dam)

Dekorative arbejder 
 Møbler til Fællesforeningen for Danmarks Brugsforeninger
 Enkeltmøbler til Snedkerlavets årlige udstilling
 Windsorstolen (1942, model FH 1638, for Fritz Hansen)

Kilder 
 Weilbachs Kunstnerleksikon 1947 og 1994
 Horsens Leksikon 

Arkitekter fra Danmark
Personer fra Horsens
Danskere i 1900-tallet
Møbelarkitekter fra Danmark
Dansetoppen Gold

Dansetoppen Gold er et opsamlingsalbum med danske sange på Dansetoppen.

Spor 
 Du er stjernerne – Mik & Pylle og Mia Mau (Patrik Lindqvist/Keith Almgren-Leif Schouby)
 Hver en lille drøm – Anja & Betina (Evy Karitz/Tove Andersen/Carlene Carter/Al Anderson)
 Cowboy sweetheart – Anja & Betina (Torsten Tanning/Patsy Montana)
 En chance til – Basse (L.O. Eriksen/Basse)
 Tak for 25 skønne år – Basse (L.O. Eriksen/Basse)
 Smil genem tårer – Kisser & Søren (Søren Elsig)
 Aske til lid – Kisser & Søren (Jan Angelin, Jack Angelin/Søren Elsig)
 Dine øyne – Asterix Danseband (Karsten Weedfald)
 Brune øyne – Jolly Danceband (Peter Bergqvist/Egon Jokobsen) 
 Ved et gammelt lysthus (J.Thunqvist/Erik Luthje Frandsen)
 De fire årstider – Jonna Rask (Jonna Rask)
 Smil til alle – Jonna Rask (Jonna Rask)
 Wooly Bully – Woodo (Domingo Samudio)
 Hvis du kommer hjem – Woodo (Peter Brem)
 Det er bare dig – Poul Erik Panduro (Poul Erik Panduro)
 Krematorie rock – Poul Erik Panduro (Poul Erik Panduro)
 Sjæl med følelse – Kiss Sylvia & Jens (Jean Frankfurter/Kiss Sylvia)
 Paradiso – Kiss Sylvia & Jens (Wolfgang Zell/Rubert Arnold)
 Kære dig, jeg ber´ dig – A la´ carte Danseband (Jensen/Jan E. Hansen)
 Du – A la´ carte Danseband (Strandberg/Jan E. Jensen)

Album fra Danmark
Opsamlingsalbum fra 1989
Ole Boye

Ole Ancher Secher Sørensen Boye (4. maj 1856 i Tinning i Foldby Sogn – 24. oktober 1907) var en dansk arkitekt, der primært har bygget etageejendomme på Frederiksberg med elegante murstens- og majolikadekorationer. Historicismens såkaldte trerammede frederiksbergvindue tilskrives ham.

Hans forældre var gårdmand Søren Christiansen (Smed) og Ellen Laursdatter. Han antog navnet Boje ca. 1885, Boye ca. 1902. Han var gift med Asta Dorthea Jørgensen, f. 26. december 1867 i Svendborg, datter af værtshusholder Frederik Vilhelm Jørgensen og Botilla Maria Lorentzen. Ægteskabet blev opløst.

Boye led af depression og havde desuden økonomiske problemer. Han begik selvmord og ligger begravet på Vestre Kirkegård i København.

Værker 
 Folkvarsvej 4-6, Frederiksberg (1887)
 Ceresvej 20, Frederiksberg (1889)
 Falkoner Allé 24, Frederiksberg (1889)
 Gammel Kongevej 86 A, Frederiksberg (1889)
 Frederiksberg Allé 51 (1889)
 Christian Winthers Vej 16, Frederiksberg (1890, senere ombygget)
 Frederiksberg Allé 92/Mynstersvej 2 (1892)
 Gammel Kongevej 161, Frederiksberg (1892)
 Gammel Kongevej 123-125, Frederiksberg (1893-94)
 Frederiksberg Allé 58-60 (1894)
 Gammel Kongevej 127/Madvigs Allé 15, Frederiksberg (1894)
 Gammel Kongevej 128 og 130, Frederiksberg (1895, begge med for- og baghus)
 Gammel Kongevej 174, Frederiksberg (1895)
 Amaliegade 26-36, København (1896, malet dyrefrise under gesimsen)
 H.C. Ørsteds Vej 31-33, Frederiksberg (1901)
 Frederiksberg Allé 53/Kochsvej 2 (1904, sammen med Ludvig Andersen)
 H.C. Ørsteds Vej 61, Frederiksberg (1905)
 Lykkesholms Allé 6 og 6A, Frederiksberg (1905)
 Sankt Knuds Vej 11, Frederiksberg (1905)
 Ejendommen Tvermoesgård, Rosengården 12-14, København (1905, sammen med Thorvald Jørgensen)

Referencer

Kilder 
 Weilbachs Kunstnerleksikon 1994

 

Arkitekter fra Danmark
Danskere i 1800-tallet
Danskere i 1900-tallet
Historicistiske arkitekter
Personer fra Frederiksberg
Personer der har begået selvmord
C.E.D. von Oetken

Christian Eberhard Detlef von Oetken (ca. 1691 – 24. januar 1754) var en dansk-norsk ingeniørofficer og militær arkitekt.

Karriere 
Han var søn af kancellidirektør Johan Ludolph von Oetken til Løye og Margrethe Dorothea Suhm, blev overkonduktør med karakter af major i Ingeniørkorpset fra 1722, generalkvartermester og chef for Den Holstenske Fortifikation 1729, oberstløjtnant 1734 og generalmajor af infanteriet 1749. 

Han var gift med Maria Helene Biegen (9. oktober 1701 - 24. januar 1774), datter af kaptajn, senere generalmajor Rudolf Reinhard Biegen og Frederikke Amalie Fehringsschild.

Værker 
 Ledede anlæg af havn og nybefæstning ved Glückstadt (slut 1730'erne – start 1740'erne)
 Nybefæstning af Nyholm og anlæg af bastionen Christianus Sixtus (1739-48, fredet)
 Krudttårne i Frederiks og Charlotte Amalies Bastioner i Christianshavns Vold, Københavns Befæstning (1744-45, projekteret 1741, fredet)
 Ledede anlæg af galejhavnen i Nivå (1752, tegnet af Samuel Christoph Gedde, aldrig fuldført)
Tilskrivninger:
 Projekt til matrosby på Holmen (1740)
 Tegninger til militære bygning i Glückstadt (Det Kongelige Bibliotek)

Kilder 
 

Arkitekter fra Danmark
Ingeniørofficerer fra Danmark
Danskere i 1700-tallet
Generalmajorer fra Danmark
C.E.D.
Regeringen Barack Obama

Regeringen Barack Obama tiltrådte som USA's regering den 20. januar 2009. Regeringen trådte tilbage 20. januar 2017, da den nye præsident blev taget i ed.

Ministre 
 Udenrigsminister: Hillary Clinton (2009-2013), John Kerry (2013-2017)
 Justitsminister: Eric Holder
 Finansminister: Jack Lew
 Forsvarsminister: Chuck Hagel
 Energiminister: Ernest Moniz
 FN-ambassadør: Samantha Power
 Indenrigsminister: Sally Jewell 
 Krigsveteranminister: Eric Shinseki
 Undervisningsminister: Arne Duncan
 Sundhedsminister: Kathleen Sebelius 
 National sikkerhedsrådgiver: Susan Rice 
 Landbrugsminister: Tom Vilsack 
 Transportminister: Anthony Foxx 
 Arbejdsminister: Thomas Perez
 Sikkerhedsminister: Janet Napolitano 
 Det Hvide Hus' videnskabs-rådgiver: John Holdren 
 Bolig- og byudviklingsminister: Shaun Donovan

Referencer 
 Kilder: Aftonbladet 2008-12-22

USA's politik
Obama, Barack
March (musik)

March er en musikalsk genre som karakteriseres af markeret og regulær rytme. Oprindelig blev denne musik skrevet for at marcheres til, og som oftest blev den fremført af et militærorkester. I stemning varierer marcher fra den rørende dødsmarch i Richard Wagners Götterdämmerung til de mere barske militærmarcher af John Philip Sousa og brudemarchen i slutningen af 1800-tallet. Eksempler på den varierede brug af marcher kan findes i Beethovens Eroica-symfoni, i militærmarcherne til Franz Schubert, i marche funèbre i Chopins Sonata i h-moll, i sørgemarchen i Händels Saul og i den tyske militærmarch Alte Kameraden af Carl Teike.

Musikalske former
Militærmusik
Dalibor Doder

Dalibor Doder (født 24. marts 1979 i Malmö, Sverige) er en svensk håndboldspiller, der til dagligt spiller for den spanske Liga ASOBAL-klub Reale Ademar Léon. Han kom til klubben i 2009 fra BM Aragón. Han har tidligere spillet i SD Teucro.

Landshold 
Doder fik debut for det svenske landshold i juni 1998, og har spillet over 50 kampe for holdet.

Eksterne henvisninger 

 
 Spillerinfo 

Håndboldspillere fra Sverige
Personer fra Malmø
Deltagere for Sverige ved sommer-OL 2012
Olympiske sølvmedaljevindere fra Sverige
Robert Arrhenius

Robert Arrhenius (født 14. maj 1979 i Skövde) er en svensk håndboldspiller, der til dagligt er spillende cheftræner for den svenske ligaklub IFK Skövde. Hertil kom han i 2012 fra danske Bjerringbro-Silkeborg. Han har tidligere spillet i tyske HSG Nordhorn og spanske BM Aragón. Han bliver primært brugt som stregspiller.

Landshold 
Arrhenius fik debut for det svenske landshold i 1998, og har spillet over 120 kampe for holdet.

Eksterne henvisninger 
 
 Spillerinfo 

Håndboldspillere fra Sverige
Håndboldspillere fra HSG Nordhorn
Håndboldspillere fra THW Kiel
Håndboldspillere fra Bjerringbro-Silkeborg
Håndboldspillere fra IFK Skövde
Anna Paquin

Anna Helene Paquin (født 24. juli 1982) er en Oscar- og Golden Globe-vindende, Emmy-nomineret, newzealandsk skuespiller. Hendes gennembrudsrolle var i den newzealandske film The Piano, for hvilken hun vandt en Oscar for bedste kvindelige birolle i 1993. Dette gjorde hende til den andenyngste vinder nogensinde, hun var kun 11 år gammel

Privatliv 
Hun er gift med Stephen Moyer, som spiller hendes kæreste i serien True Blood. De har datet siden seriens begyndelse og blev gift den 21. august 2010.Paquin bor i Venice, Los Angeles i Californien. Hendes hobbyer inkluderer surfing og cykling.

Filmografi og priser

Eksterne henvisninger 

  
 Anna Paquin Online
 The Onion A.V. Club interview

Fodnoter 

Skuespillere fra Canada
Skuespillere fra New Zealand
Skuespillere i True Blood
Oscar for bedste kvindelige birolle
Canadiere i 1900-tallet
Canadiere i 2000-tallet
Antigua og Barbudas ministerråd

Antigua og Barbudas Ministerråd består af lederne af regeringens ministerier. Premierministeren, der er udpeget af generalguvernøren, udpeger medlemmerne af rådet, og får dem godkendt hos generalguvernøren.

Eksterne Links/Kilder 
 CIA – World Leaders 

Antigua og Barbudas politik
Regeringer
Argentinas kabinet

Argentinas kabinet består af lederne af regeringens ministerier. Præsidenten udpeger ministrene, og får dem godkendt i parlamentet.

Medlemmer

Eksterne Henvisninger/Kilder 
CIA – World Leaders 

Kabinet
Regeringer
Stephen Moyer

Stephen Moyer (født 11. oktober 1969) er en engelsk skuespiller, kendt for sin rolle som vampyren Bill i serien True Blood og for sin mindre rolle i Starter Wife.

Privatliv 
Moyer er født i Brentwood, Essex. Studerede på London Academy of Music and Dramatic Art, han har en søn, Billy, født i 2000 og en datter, Lilac, født i 2002.

Han blev gift med Anna Paquin i 2010, som spillede hans kæreste i serien True Blood.

Filmografi

Film 
 Prince Valiant (1997)
 Comic Act (1998)
 Quills (2000)
 Trinity (2001)
 Deadlines (2004)
 Undiscovered (2005)
 88 Minutes (2007)
 Alternate Endings (2007)
 Restraint (2008)
 Open House (2010)
 The Caller (2010)
 Ice (2010)
 Master Class (2010)
 Priest (2011)

Tv 
 Conjugal Rites (1993-1994)
 Castles (1995)
 Lord of Misrule (1996)
 Cadfael (1996)
 A Touch of Frost (1997)
 The Grand (1997)
 Ultraviolet (1998)
 Highlander: The Raven (1999)
 Midsomer Murders (1999)
 Life Support (1999)
 Cold Feet (1999)
 The Secret (2000)
 Sunburn (2000)
 Peak Practice (2000)
 Princess of Thieves (2001)
 Men Only (2001)
 Uprising (2001)
 Menace (2002)
 Perfect (2003)
 Entrusted (2003)
 NY-LON (2004)
 The Final Quest (2004)
 Waking the Dead (2005)
 Casualty (2006)
 Lillies (2007)
 The Starter Wife (2007)
 Empathy (2007)
 True Blood (2008-14)

Awards og nomineringer 
Scream Awards 2009 – Vundet: Den bedste skuespiller i en gyserfilm, True Blood.

Teen Choice Award 2009 – Nomineret: Sommer TV stjerne for mænd, True Blood.

Saturn Award 2010 – Nomineret: Bedste skuespiller i TV, True Blood.

Referencer

Eksterne henvisninger 

 

Skuespillere fra England
Skuespillere i True Blood
Vincent d'Indy

Paul Marie Théodore Vincent d'Indy (født 27. marts 1851 i Paris, død 2. december 1931 sammesteds) var en fransk komponist, musikteoretiker og lærer.

Indy var elev fra konservatoriet, hvor hans fornemste lærer var César Franck, og hvor han i øvrigt særlig lagde sig efter orgelspil; i nogle år var han paukist i Édouard Colonnes orkester for derigennem at opnå kendskab til orkesteret. 1873 studerede Indy hos Liszt i Weimar, og 1875 opførte Jules Étienne Pasdeloup hans Wallenstein-Trilogis anden afdeling ("Piccolomini"), og nu fulgte en række større og mindre arbejder fra Indys hånd, hvilket snart skaffede ham et kendt og anset navn, således symfonien Jean Hunýade, ouverturen Antonius og Kleopatra, en symfoni med klaver "sur un air montagnard français", den komiske opera Attendez moi sous l’orne (1882), den dramatiske legende Le chant de la cloche,
som 1885 vandt staden Paris’ store musikpris, legenden La Forêt enchantée (1896), de symfoniske variationer Istar og en symfoni i b-dur samt endelig 1898 operaen Fervaal og 1903 L’étranger, foruden en strygekvartet, klavertrio og anden kammermusik, en orkestersuite, og adskillige sange for kor og enkeltstemme med mere.

Indy, der var inspektør ved sangundervisningen i Paris, har (1896) grundlagt Schola cantorum, der både på det praktiske og teoretiske område har haft stor betydning for det franske musikliv; han er også selv optrådt som forfatter af en Cours de Composition musicale (2 bd)
og af en biografi af César Franck. Han indtog i sin tid i det hele en fremskudt stilling blandt franske musikere. Som komponist af moderne retning udmærker Indy sig ved ren og fornem stil og fin teknisk udarbejdelse (ikke mindst orkestration) mere end ved stærk oprindelighed. I Poème des rivages (1921), Diptyque méditerranéen (1926) og de senere kammermusikværker nærmede Indy sig til neoklassicismen inden for musikken. Uagtet denne stilveksel – og hans talrige elever, som tæller blandt andre Albert Roussel, Albéric Magnard, Erik Satie und Edgar Varèse – forblev hans holdning over for moderne musik afvisende.

Udvalgte værker 

 Symfoni nr. 1 "Italiensk" (1870-1872)) - for orkester
 Symfoni "Jean Hunyade" (1875) - for orkester
 Symfoni "Symfoni Cevennes - over en fransk bjergsang" (1886) - for klaver og orkester
 Symfoni nr. 2 (1902-1903) - for orkester
 "Lille" Symfoni (nr. 3) "Gallisk" (1916-1918) - for orkester
 "Wallenstein" (3 symfoniske overturer efter Schiller) (1879-1881) - for orkester 
 "Digte fra bredden" (Symfonisk suite) (1919-1921) - for orkester
 "Middelhavsdiptych" (1925-1926) - for orkester
 "Den fortryllede skov" (Symfonisk fortælling) (1878) - for orkester
 "Sommerdag i bjergene" (Symfonisk Triptyk) (1905) - for orkester
 "Istar" (Symfoniske variationer) (1896) - for orkester
 Minder" (Symfonisk digtning) (1906) - for orkester

Kilder 
  Opslag af kontorchef William Behrend

Noter

Eksterne henvisninger 
 Side med lydprøver  af bl.a. Indy
 Om Indy hos Klassika.info
 

Komponister fra Frankrig
Romantikkens komponister
Salmonsens
Personer fra Paris
Gabriel Pierné

Henri Constant Gabriel Pierné (16. august 1863 i Metz – 17. juli 1937 i Ploujean, Finistère) var en fransk organist, dirigent og komponist af romantisk musik.

Han var elev af blandt andre César Franck og Jules Massenet og har fået en række dramatiske arbejder opført såvel på Opéra-Comique som på den "Store Opera" og på operettescenerne. Af hans andre værker har oratoriet Børnekorstoget vundet
megen udbredelse, også i Tyskland.

I 1910 dirigerede Pierné i Paris førsteopførelsen af Igor Stravinskijs ballet Ildfuglen.

Kilder 
  Opslag af kontorchef William Behrend

Eksterne henvisninger 
 

 
 Om Gabriel Pierné  hos Naxos.com

Organister fra Frankrig
Dirigenter fra Frankrig
Operakomponister fra Frankrig
Orgelkomponister
Personer fra Metz
Salmonsens
Eger (flertydig)

Eger kan hentyde til flere emner:

 Eger – en pind i et hjul
 Eger, Ungarn – en ungarsk by
 Eger (vindistrikt) – et vindistrikt i Ungarn
 Eger – det tyske navn for den tjekkiske by Cheb
 Eger (flod) – er en flod i Bayern (Tyskland) og Tjekkiet, som er biflod til Elben.
Tom Cleverley

Thomas William Cleverley (født 12. august 1989) er en engelsk tidligere professionel fodboldspiller, som spillede som midtbanespiller i løbet af sin karriere.

Klubkarriere

Manchester United 
Cleverley kom igennem Manchester Uniteds ungdomsakademi.

Lejeaftaler 
Cleverleys professionelle debut kom i januar 2009, hvor han blevet udlånt til Leicester City. Han tilbragte herefter de næste to sæsoner på leje til henholdsvis Watford og Wigan Athletic.

United-karriere 
Cleverley fik i 2011-12 sæsonen sin første chance på Uniteds førstehold, efter at Paul Scholes var gået på pension. Cleverly fik sin debut for United den 7. august 2011 i Community Shield-finalen imod Manchester City. Han spillede hovedsageligt som rotationsspiller i sin tid hos United, og var med til at vinde Premier League i 2012-13 sæsonen.

Leje til Aston Villa 
Cleverley skiftede i september 2014 til Aston Villa på en lejeaftale.

Everton 
Cleverleys kontrakt hos Manchester United havde udløbet efter 2014-15 sæsonen, og han skiftede herefter til Everton på en fri transfer.

Watford 
I søgen om mere spilletid, skiftede Cleverley i januar 2017 til Watford på en lejeaftale, en klub som han tidligere havde haft en lejeaftale med i løbet af sin tid hos Manchester United. I marts blev det annonceret, at han ville skifte til Watford på en fast aftale.

I juli 2022 blev Cleverley udpeget som klubbens anfører.

I juli 2023 annoncerede Cleverley, at han stoppede spillerkarrieren som resultat af skadesproblemer.

Landsholdskarriere

Ungdomslandshold 
Cleverley har repræsenteret England på flere ungdomsniveauer.

Olympiske landshold 
Cleverley var del af Storbritanniens trup til sommer-OL 2012.

Seniorlandshold 
Cleverley debuteded for Englands landshold den 15. august 2012.

Titler 
Leicester City
 EFL League One: 1 (2008-09)

Manchester United

 Premier League: 1 (2012-13)
 FA Community Shield: 2 (2011, 2013)

Individuelle

 Watford Sæsonens spiller: 1 (2009-10)

Referencer

Eksterne henvisninger 

Fodboldspillere fra England
Fodboldlandsholdsspillere fra England
Fodboldlandsholdsspillere fra Storbritannien
Fodboldspillere fra Manchester United F.C.
Fodboldspillere fra Leicester City F.C.
Fodboldspillere fra Watford F.C.
Fodboldspillere fra Wigan Athletic F.C.
Fodboldspillere fra Everton F.C.
Maria Damsholt

Maria Damsholt (født 15. august 1945) er psykolog, forfatter, buddhist (søster til Terese Damsholt og niece til Torben Damsholt).

 Uddannet cand.psych. 1972.
 Seminarielektor ved N. Zahles Seminarium 1973-95.
 Privatpraktiserende psykolog siden 1989.

Initiativtager til dannelsen af foreningen Center for Bevidst Liv og Død , hvis formål er at uddanne og vejlede frivillige hjælpere til terminale patienter og deres familier,socialt projekt under Center for Visdom og Medfølelse.

Produktion 
Maria Damsholt har bl.a. skrevet "Dør" 1989, "Slaskedukke" 1984, "Angsten for tab. Rædslen for tæthed" 1983, "Digte om et år" 1981, "Stoferfaringer, stofoplevelser" 1974.

Rejser 
Sydamerika, USA og Østen (fx m ophold i Dharamsala).

Udmærkelser 
Tildelt rejselegater og arbejdslegater fra Statens Kunstfond.
Statens Kunstfonds 3-årige Stipendium, 1990.
Helge og Edith Rohdes Legat, 1990.

Eksterne henvisninger 
 www.litteraturpriser.dk
 KVINFO
 Center for Bevidst Liv og Død 

Buddhister fra Danmark
Psykologer fra Danmark
Personer i Kraks Blå Bog
WrestleMania V

WrestleMania V var den femte udgave af pay-per-view-showet WrestleMania produceret af World Wrestling Federation (WWF). Det fandt sted 2. april 1989 fra Trump Plaza i Atlantic City, New Jersey. Showet blev kommenteret af Gorilla Monsoon og Jesse Ventura. 

Showets main event var en VM-titelkamp mellem Randy Savage og Hulk Hogan. Ved WrestleMania IV i marts 1988 havde Hulk Hogan hjulpet Savage med at vinde VM-titlen i en VM-titelturnering. Derefter havde de to wrestlere dannet tagteamet Mega Powers og kæmpet mod bl.a André the Giant og Ted DiBiase. Savages kone, Miss Elizabeth, havde endda fungeret som manager for både ham og Hogan. I starten af 1989 blev Savage dog sikker på, at Hogan var efter Miss Elizabeth og vendte ham ryggen. Kort efter udfordrede Hogan ham til en VM-titelkamp. Der var derudover en række andre titelkampe den aften.

Resultater 

 Hercules besejrede King Haku (med Bobby Heenan)
 Twin Towers (Akeem og Big Boss Man) (med Slick) besejrede The Rockers (Shawn Michaels og Marty Jannetty)
 Brutus Beefcake og Ted DiBiase (med Virgil) kæmpede uafgjort
 Bushwhackers (Luke Williams og Butch Miller) besejrede The Fabulous Rougeaus (Jacques og Raymond) (med Jimmy Hart)
 Mr. Perfect besejrede The Blue Blazer
 WWF World Tag Team Championship: Demolition (Ax og Smash) besejrede Powers of Pain (Warlord og Barbarian) og Mr. Fuji
 Dino Bravo (med Frenchy Martin) besejrede Ronnie Garvin
 Brain Busters (Arn Anderson og Tully Blanchard) (med Bobby Heenan) besejrede Strike Force (Rick Martel og Tito Santana)
 Jake Roberts besejrede André the Giant (med Bobby Heenan) via diskvalifikation
 Big John Studd var dommer i kampen.
 The Hart Foundation (Bret Hart og Jim Neidhart) besejrede Honky Tonk Man og Greg Valentine (med Jimmy Hart)
 WWF Intercontinental Championship: Rick Rude (med Bobby Heenan) besejrede Ultimate Warrior 
 Rick Rude vandt dermed titlen fra Ultimate Warrior.
 Hacksaw Jim Duggan og Bad News Brown kæmpede uafgjort
 Red Rooster besejrede Bobby Heenan (med The Brooklyn Brawler)
 WWF Heavyweight Championship: Hulk Hogan besejrede Randy Savage 
 Hulk Hogan vandt dermed WWF's VM-titel for anden gang i karrieren.

Wrestling
Wrestling i 1989
Lakha Lama

T.D. (Thupten Dorjee) Lakha Lama (1942 – ) er født i Tibet, hvor han som 5-årig blev indsat som den reinkarnerede lama af Batang, en menighed på 100.000 mennesker. 

1949 flygtede Lakha Lama fra de fremrykkende kinesere til Tibets hovedstad Lhasa, hvor han de næste 10 år studerede ved det store Drepung klosteruniversitet under samme lærermester som Hans Hellighed Dalai Lama: abbed Pema Gyaltsen Rinpoche.

I 1959 måtte han igen flygte fra kineserne, denne gang til Indien. Og i fem år sad han i parlamentet under Den Tibetanske Eksilregering i Dharamsala under H.H. Dalai Lama, indtil han i 1976 kom til Danmark.

Lakha Lama er engageret i forskellige kulturelle og humanitære projekter, fx som bestyrelsesformand for den humanitære hjælpeorganisation Tibet Charity og han er spirituelt overhoved for Phendeling Center for Tibetansk Buddhisme.

Gift med Pia Kryger Lakha, har to børn og to børnebørn og lever et travlt liv som lama, underviser, fundraiser.

Eksterne links 
 Lakha Lama  
 Tibet Charity

Buddhister
Personer fra Tibet